Komisijos reglamentas (EB) Nr. 727/98
1998 m. kovo 31 d.
sustabdantis tam tikras lengvatas, numatytas Reglamentuose (EB) Nr. 1898/97 ir (EB) Nr. 1899/97, nustatančiuose taisykles dėl Tarybos reglamento (EB) Nr. 3066/95 numatytų priemonių taikymo atitinkamai kiaulienos, paukštienos ir kiaušinių sektoriuose
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. gruodžio 22 d. Tarybos reglamentą (EB) Nr. 3066/95, nustatantį tam tikriems žemės ūkio produktams kai kurias lengvatas Bendrijos tarifinių kvotų pavidalu ir numatantį tam tikrų Europos sutartyse numatytų žemės ūkyje taikomų lengvatų koregavimą, kaip savarankišką ir pereinamojo laikotarpio priemonę atsižvelgiant į Susitarimą dėl žemės ūkio, sudarytą daugiašalių derybų dėl prekybos Urugvajaus raundo pagrindu [1], su paskutiniais pakeitimais, padarytais Reglamentu (EB) Nr. 1595/97 [2], ypač į jo 8 straipsnį,
kadangi Tarybos reglamentas (EB) Nr. 703/98 [3], sustabdantis tam tikras Reglamentu (EB) Nr. 3066/95 nustatytas lengvatas, sustabdo ir lengvatas, taikomas tam tikriems kiaulienos ir paukštienos produktams; kadangi turėtų būti priimtos atitinkamos nuostatos dėl išlygų išsamiosioms taikymo taisyklėms, nustatytoms Komisijos reglamentu (EB) Nr. 1898/97 [4], su pakeitimais, padarytais Reglamentais (EB) Nr. 618/98 [5] ir (EB) Nr. 1899/97 [6];
kadangi šiame reglamente numatytoms priemonėms pritaria atitinkami vadybos komitetai,
PRIĖMĖ ŠĮ REGLAMENTĄ:
1 straipsnis
Paraiškų dėl licencijų, kurioms, vadovaujantis Reglamentu (EB) Nr. 1898/97, taikomas lengvatinis muito mokestis, ir dėl 19, 20, 21, 22, 23 ir 24 grupės, vadovaujantis produktams iš Čekijos Respublikos taikomu Reglamentu (EB) Nr. 1899/97, pateikimas stabdomas nuo 1998 m. balandžio 1 d.
2 straipsnis
Šis reglamentas įsigalioja 1998 m. balandžio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1998 m. kovo 31 d.